**LĒMUMS**

Liepājā

|  |  |
| --- | --- |
| 2024. gada 25. janvārī |  Nr.20/1(prot. Nr.1, 20.§) |

Par zemesgabala Roņu ielā, blakus

nekustamajam īpašumam Roņu ielā 8A,

daļas iznomāšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, piekrītot zemesgabala iznomāšanai reklāmas objekta vai izkārtnes izvietošanai gar ceļiem, pamatojoties uz Pašvaldību likuma 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 3. panta pirmās daļas 2. punktu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi" 28. punktu, 29.1., 29.9. un 30.4. apakšpunktu, izskatot sabiedrības ar ierobežotu atbildību “Host Group Seal Street” 2023. gada 23. novembra iesniegumu, Liepājas būvvaldes 2023. gada 28. decembra vēstuli Nr.1131/2.3. “Nosacījumi reklāmas stenda izvietošanai pie īpašuma Roņu ielā 8A, Liepājā”, Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 18. decembra priekšlikumu (sēdes protokols Nr.24) un Liepājas valstspilsētas pašvaldības domes pastāvīgās Attīstības komitejas 2024. gada 18. janvāra lēmumu (sēdes protokols Nr.1), Liepājas valstspilsētas pašvaldības dome **nolemj:**

1. Iznomāt sabiedrībai ar ierobežotu atbildību “Host Group Seal Street” (reģistrācijas Nr.40203456182; juridiskā adrese: Lielā iela 1, Liepāja) uz 5 (pieciem) gadiem zemesgabala Roņu ielā (kadastra apzīmējums 1700 031 0222), blakus nekustamajam īpašumam Roņu ielā 8A, daļu 4 kv.m platībā (pielikumā) teritorijas labiekārtošanai un reklāmas stenda uzstādīšanai.

2. Liepājas Nekustamā īpašuma pārvaldei sagatavot līguma projektu par lēmuma 1. punktā minētā zemesgabala Roņu ielā (kadastra apzīmējums 1700 031 0222), blakus nekustamajam īpašumam Roņu ielā 8A, daļas iznomāšanu, iekļaujot tajā šādus nosacījumus:

2.1. Liepājas valstspilsētas pašvaldība neatbild par nomnieka ieguldījumiem un izdevumiem, apsaimniekojot iznomāto zemesgabala daļu;

2.2. nomnieks maksā nomas maksu saskaņā ar sertificēta vērtētāja novērtējumu;

2.3. nomnieks papildus nomas maksai maksā valstī noteikto pievienotās vērtības nodokli;

2.4. nomnieks šā līguma darbības laikā maksā visus nodokļus un nodevas, kas paredzēti vai tiks paredzēti Latvijas Republikas normatīvajos aktos un kas attiecas uz iznomāto zemesgabala daļu;

2.5. nomnieks atbild par visu zemesgabala daļā esošo pazemes un virszemes inženiertehnisko apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem;

2.6. nomnieks saskaņā ar Liepājas pilsētas domes 2020. gada 17. decembra saistošajiem noteikumiem Nr.47 “Liepājas pilsētas pašvaldības teritorijas kopšanas un būvju uzturēšanas saistošie noteikumi” un citiem kārtību regulējošiem noteikumiem nodrošina iznomātās vietas un reklāmas stenda uzturēšanu kārtībā;

2.7. nomnieks apņemas viena gada laikā no līguma noslēgšanas dienas iesniegt Liepājas būvvaldē atbilstošu projekta dokumentāciju, ievērojot šādus nosacījumus reklāmas stenda izvietošanai:

2.7.1. izvietojams vertikāla formāta divpusējs reklāmas pilons, novietots paralēli

ēkai;

2.7.2. reklāmas pilona kopējais izmērs 1000 x 4000 mm;

2.7.3. reklāmas pilons sastāv no metāla sieta plaknes, kas stiprināta no 30 x 30 mm kvadrātcaurules izgatavotā rāmī. Konstrukcijas pārklājums – melna pulverkrāsa RAL 9005;

2.7.4. izvietojot reklāmas objektu ar piesaisti zemei, tā stiprināma zemē ar pamatiem. Aizliegta redzamu atsvaru, redzamu pamatnes balstu un atsaišu lietošana;

2.7.5. reklāmas objektu izvietošana gar ceļiem veicama atbilstoši Ministru kabineta 2005. gada 7. jūnija noteikumu Nr.402 “Noteikumi par reklāmas objektu vai informācijas objektu izvietošanu gar ceļiem, kā arī kārtību, kādā saskaņojama reklāmas” nosacījumiem, kā arī reklāmas objekta izvietošanai saņemams ceļa pārvaldītāja – Liepājas Komunālā pārvalde – saskaņojums par reklāmas objekta izvietojumu attiecībā pret ceļu satiksmes drošību.

3. Lēmuma 1. punktā minētajai zemesgabala daļai kadastra vērtēšanas vajadzībām noteikt lietošanas mērķi – komercdarbības objektu apbūve (kods 08 01).

4. Pilnvarot Liepājas Nekustamā īpašuma pārvaldes vadītāju parakstīt zemes nomas līgumu, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu līguma pirmstermiņa izbeigšanas gadījumos.

5. Gadījumā, ja sabiedrības ar ierobežotu atbildību “Host Group Seal Street” vainas dēļ līgums par lēmuma 1. punktā minētā zemesgabala Roņu ielā, blakus nekustamajam īpašumam Roņu ielā 8A, daļas nomu netiek noslēgts viena mēneša laikā no lēmuma pieņemšanas dienas, lēmums zaudē spēku.

6. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas Nekustamā īpašuma pārvaldei, nomniekam |